La delegació de Promoció Econòmica àmplia les seues instal·lacions per a donar nous serveis
17 de març 2016

![Imagen 1](/media/bf4bal0y/jose_vicente_munoz.jpg)

El departament de Promoció Econòmica de l'Ajuntament de Sagunt ha obert aquesta setmana unes noves oficines per a ampliar els seus serveis a la ciutadania. Es tracta de l'edifici contigu on ja s'havien dut a terme diversos projectes amb anterioritat com el projecte MOLT o, més recentment, el projecte IMPULSA.

En aquesta ocasió, Promoció Econòmica, a través del seu personal tècnic, va a treballar en tres àrees d'activitats per a impulsar el desenvolupament socioeconòmic del municipi, Pla Social, Reinserció i Reindustrialització i Projectes Europeus.

![](/media/gnuc3maq/ofiproyectospromocion.jpg)

La primera, i més immediata tasca, és la realització del Pla Social per als treballadors de BOSAL. L'Ajuntament de Sagunt, conscient de la realitat en la qual ha quedat aquest col·lectiu, s'ha implicat i ha mostrat una especial sensibilitat i per açò en l'actualitat una de les prioritats és donar la millor resposta a les necessitats d'aquest col·lectiu, segons expliquen des de la delegació. El Pla Social compta amb diverses fases i en aquesta primera s'està duent a terme l'entrevista de classificació on les tècniques del departament tenen una primera presa de contacte amb el personal treballador de BOSAL i arrepleguen dades laborals, formatius, econòmics i socials per a dissenyar posteriors accions que s'ajusten a les seues necessitats.

José Vicente Muñoz, regidor delegat de Promoció Econòmica, ha destacat que “**prestar una especial dedicació a aquest col·lectiu en aquests moments tan complicat per a ells demostra la sensibilitat que hem volgut tenir amb els treballadors i treballadores de BOSAL**”. L'edil afirma, a més, que “**la nostra prioritat des que arribem a l'Equip de Govern ha sigut cercar programes i fons que impulsen el desenvolupament socioeconòmic i ajuden a reduir les xifres de desocupació que registra Sagunt. A més, hem donat una bolcada a la regidoria per a fer-la realment útil a la gent que cerca ocupació, que és un dels objectius d'aquesta delegació**”.

Paral·lelament, s'està treballant en la reinserció social i reindustrialització i per a açò ja s'està procedint a la gestió d'ofertes d'empreses i d'ací a poc temps es procedirà a realitzar visites a les mateixes amb el ferm propòsit d'ajustar les demandes laborals amb l'oferta laboral existent.

Finalment, aquest espai tècnic de Promoció Econòmica serà l'encarregat de buscar finançament i dissenyar nous projectes europeus que impulsen el desenvolupament socioeconòmic del municipi. Sobre aquest tema, José Vicente Muñoz, assenyala que “**confiem que amb aquestes noves iniciatives del departament de Promoció Econòmica puguem donar-li més visibilitat i que, amb les futures mesures que anem a desenvolupar, la ciutadania veja els clars esforços que estem realitzant en matèria de formació i ocupació**”.

*   [](http://www.facebook.com/sharer.php?u=https://aytosagunto.es/va/actualitat/la-delegació-de-promoció-econòmica-àmplia-les-seues-instal-lacions-per-a-donar-nous-serveis/ "Facebook")
*   [](http://twitter.com/share?url=https://aytosagunto.es/va/actualitat/la-delegació-de-promoció-econòmica-àmplia-les-seues-instal-lacions-per-a-donar-nous-serveis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegació-de-promoció-econòmica-àmplia-les-seues-instal-lacions-per-a-donar-nous-serveis/ "Linked In")
*   [](mailto:?body=https://aytosagunto.es/va/actualitat/la-delegació-de-promoció-econòmica-àmplia-les-seues-instal-lacions-per-a-donar-nous-serveis/)